open-index/open-wikipedia-markdown huggingface dataset:
Wrigley Field

**Wrigley Field** on baseball-stadion Chicagossa, Illinois'n osavaltiossa Yhdysvalloissa. Baseballjoukkue Chicago Cubs on käyttänyt Wrigley Fieldiä kotistadioninaan vuodesta 1916 lähtien. Stadionin omistaa Chicago Cubsin omistaja miljardööri Thomas S. Ricketts ja perhe. Stadionin kapasiteetti on 41 649 katsojaa. Yleisöennätys 47 171 katsojaa on vuodelta 1948.

Wrigley Field oli myös NFL-joukkue Chicago Bearsin kotistadion vuodesta 1921 vuoteen 1970. Wrigley Field isännöi NHL:n Winter Classicia Chicago Blackhawksin ja Detroit Red Wingsin välillä tammikuussa 2009.

## Historia
Stadion rakennettiin vuonna 1914 ja sen alkuperäinen nimi oli Weeghman Park. Vuosina 1920-1926 stadion tunnettiin Cubs Parkina. Vuonna 1926 stadion nimettiin uudelleen Cubsin silloisen omistajan, purukumitehtailija William Wrigley Juniorin mukaan Wrigley Fieldiksi. 

Wrigley Field on toiseksi vanhin käytössä oleva MLB-stadion Bostoniin vuonna 1912 rakennetun Fenway Parkin jälkeen.

## Lähteet
Gallant

**Gallant** voi tarkoittaa muun muassa seuraavia:

## Sukunimi
*Trevor Gallant (s. 1975),  kanadalainen jääkiekkoilija 
*Gerard Gallant, (s. 1964), kanadalainen jääkiekkovalmentaja
*Jonathan Gallant, (s. 1976), kanadalainen muusikko
*Mavis Gallant, (1922–2014), kanadalainen kirjailija
*Yoav Gallant (s. 1958), israelilainen poliitikko, ministeri ja kenraalimajuri

## Muut
;Britannian kuninkaallinen laivasto
* HMS Gallant (1797), Courser-luokan tykkipursi
* HMS Gallant (1804), Archer-luokan 12-tykkinen priki
* HMS Gallant (H59), G-luokan hävittäjä
Gambia (täsmennyssivu)

**Gambia** tarkoittaa muun muassa seuraavia:

*Gambia, maa Afrikassa
*Gambia, joki Afrikassa
*HMS Gambia, Britannian kuninkaallisen laivaston risteilijä.
Bakteeriviljely

**Bakteeriviljely** on menetelmä, jonka avulla kasvatetaan bakteereita laboratorio-olosuhteissa. Bakteeriviljely on yksi tärkeimmistä menetelmistä kliinisessä työssä sairauksien diagnosointiin ja bakteerien antibioottiherkkyysmäärityksiin. Bakteeriviljelyssä käytetään yleensä petrimaljaa, jossa on bakteerien kasvulle välttämätöntä elatusainetta sekä hyytelöittämisaine agaria. Elatusaineita on olemassa satoja erilaisia, joko ns. yleiselatusaineita tai tietylle bakteerilajille suunnattuja elatusaineita. Bakteerien kasvua kasvualustassa kutsutaan bakteeriviljelmäksi.
Yksi lensi yli Marin pesän

**Yksi lensi yli Marin pesän** on Nelosella nähty viihdeohjelma. Ohjelmaa juonsi Mari Perankoski. Mukana olivat myös Kari Hietalahti, Tommi Korpela, Kari Ketonen, Elina Knihtilä, Annu Valonen ja Ilari Johansson. Ohjelma esitettiin 8. syyskuuta - 10. marraskuuta 2010 välisenä aikana.

## Jaksot

## Lähteet
* Voice 8.9.2010: Kotimainen sketsisarja Yksi lensi yli Marin pesän starttaa tänään

## Aiheesta muualla
* Yksi lensi yli Marin pesän Facebook-sivut
Kuninkaanristi (kunta)

**Kuninkaanristi**  eli **Romaški** () on maalaiskunta  Karjalankannaksella Leningradin alueen Käkisalmen piirissä Venäjällä. Kunta sijaitsee Vuoksen eteläisen laskuhaaran varrella, pääosin Suomen entisten Vuokselan, Räisälän ja Sakkolan kuntien alueella.

Kunnan tärkeimpiä matkalukohteita on Vuoksen ja Suvantojärven välinen Kiviniemenkoski, joka syntyi Vuoksen laskusuuntaa keinotekoisesti muutettaessa vuonna 1857.

## Taajamat
Kunnan keskustaajama on Kuninkaanristi, joka  Suomelle kuuluessaan oli Vuokselan kuntaan kuulunut kylä. Yhteensä taajamia on nykyisin 10:

* Kuninkaanristi – Romaški (Ромашки)
* Haitermaa – Suhodolje (Суходолье)
* Kasarmila – Sapjornoje (Сапёрное)
* Kiviniemi – pri stantsii Losevo (Лосево)
* Rapamäki/Lopetti – Lososjovo (Лососево)
* Noisniemi – Мys (Мыс)
* Uusikylä – Novaja Derevnja (Новая Деревня)
* Räihäranta – Pontonnoje (Понтонное)
* Tikansaari  – Retšnoje (Речное)
* Viiksanlahti – Šumilovo (Шумилово)

## Lähteet
Courier 1B

**Courier 1B** oli maailman ensimmäinen aktiivinen tietoliikennesatelliitti. Se laukaistiin 4. lokakuuta 1960. Sen rakensi Palo Altossa toiminut Philco-yhtiön Western Development Labs -osasto. Laboratorio oli yksityistetty Yhdysvaltain armeijan tutkimuskeskus, Army Fort Monmouth Laboratories. Yhtiö on sittemmin fuusioitunut muihin yhtiöihin ja on vuonna 2010 osa Space Systems/Loral -ryhmää yhdysvaltalaisessa Loral Space & Communications -tietoliikenneyhtiössä.

Satelliitin oli kehittänyt U.S. Army Signal Corps, joka rakensi syyskuussa 1958 tuhoutuneen Courier 1A -satelliitin. Courier oli puolestaan jatkoa Project SCORElle, joka oli laukaistu vuonna 1958.  

Satelliitissa oli 19&nbsp;000 aurinkokennoa ja se oli ensimmäinen satelliitti joka käytti nikkeli-kadmium-akkuja. Satelliitin tiedonsiirtonopeus oli 55&nbsp;000&nbsp;bit/s. Satelliitti joko välitti tai lähetti satelliittiin asennetulta nauhoitukselta Yhdysvaltain presidentin Dwight Eisenhowerin puheen YK:lle.

Satelliitti lakkasi toimimasta 17 päivässä. Se lensi noin 1&nbsp;000 km korkealla radalla. Se laukaistiin Thor-Able-kantoraketilla Cape Canaveralista. 

## Aiheesta muualla
* Gunter's Space Page - information on Courier 1A, 1B
* http://www.infoage.org/html/tac-bro66.html
Lomavren

**Lomavren** () on romanikieli, jota puhutaan Armeniassa ja Syyriassa. Se on saanut voimakkaita kieliopillisia ja ääntämyksellisiä vaikutteita armenian kielestä. Kielellä oli vuoden 2004 arvion mukaan 50 puhujaa Armeniassa. Syyriassa asuvien puhujien määrää ei tiedetä, mutta se on äärimmäisen uhanlainen ja vaarassa hävitä kokonaan.

Kielellä ei ole kirjallista muotoa.

## Lähteet
Höyryttäminen

**Höyryttäminen** on ruoan kypsentämistä vesihöyryssä. Höyryttämisen voi tehdä paineettomasti tai paineessa. Paineeton kypsytys tapahtuu yleensä 100 celsiusasteessa kerroskattilassa eli höyrykattilassa reiällisessä astiassa kiehuvan veden yläpuolella, tai tavallisessa kattilassa kannella peitetyllä reiällisellä höyrytysalustalla. Painehöyrytys on nopeampi menetelmä, ja sitä käytetään yleensä laitoskeittiöissä. Painekypsytys tapahtuu painekattilan tai painekaapin reiällisessä astiassa 110–200 celsiusasteessa. Höyryttiminä käytetään Aasiassa myös bambukoria. Höyryttämiseen voidaan käytettaa myös kääreitä, joita ovat silikoninen höyrykääre tai leivinpaperi tai muut ruoanvalmistuspaperit.

Veteen voidaan lisätä aromiaineita, jotka antavat höyrytettävään ruokaan makua. Kasvisten, siementen, suurimoiden, kalan ja kanan rakenne, väri, maku ja ravintoaineet säilyvät höyrytettäessä paremmin kuin keitettäessä. Kalafileiden höyryttämiseen kuluu aikaa 3-4 minuuttia, kalapalmikoiden kypsentämiseen 8-10 minuuttia ja kokonaisen kalan kalan ollessa alle 350g painoinen 6-8 minuuttia ja 350-900g painavan 12-15 minuuttia. Höyryttäminen auttaa sinisimpukoiden kypsentämisessä siten, että ne kypsyvät tasaisesti ja avautuvat hyvin. Tällöin nesteenä voidaan käyttää vettä, kalalientä tai siideriä. Höyryttämällä kypsennetään myös vanukasta, jolloin vanukasastia peitetään foliopaperilla. Kasviksia höyrytettäessä laitetaan kattilan pohjalle noin 3 cm vettä. Veden kiehuessa kattilan päälle laitetaan välikkö. Ruokia, joita voidaan valmistaa höyryttämällä, ovat kaalikääryleet, lihapullat, täytetyt paprikat ja vinegretit. Höyryttäminen parantaa kasvisten makua ja lisää kakkujen säilyvyyttä.

## Lähteet

## Aiheesta muualla
Kohdunulkoinen raskaus

**Kohdunulkoinen raskaus** eli **ektooppinen raskaus** on tila, jossa hedelmöittynyt munasolu kiinnittyy muualle kuin kohtuonteloon.Yli 95 % ektooppisista raskauksista kehittyy munanjohtimessa. Harvoin munasolu saattaa kiinnittyä myös munasarjaan, vatsaontelon pintaan tai kohdun kaulakanavaan. Noin 1–2 % kaikista raskauksista on kohdunulkoisia, ja ne ovat yleisin äitien kuolinsyy. Alle yksi sadastatuhannesta ektooppisesta raskaudesta johtaa äidin kuolemaan.

Kohdunulkoinen raskaus voi hävitä itsestään, mutta jos näin ei käy, hoitovaihtoehtoina tulevat kyseeseen lääkehoito tai vatsaontelon tähystyksessä tehtävä leikkaus, jossa raskauskudos poistetaan. 

## Nimitys
On suositeltua käyttää termiä *ektooppinen* *raskaus* (virhesijaintinen raskaus), koska kohdunulkoinen raskaus ei sisällä tapauksia, joissa raskausmuodostuma sijaitsee kohdunkaulassa, kohdunsarvessa tai keisarileikkausarvessa.

## Oireet
Noin 10%:lla naisista ei ilmene oireita kohdunulkoisessa raskaudessa. Oireet voivat muistuttaa keskenmenoa. Oireina on vaihteleva verinen vuoto ja alavatsan kivut. Pahoinvointia ja rintojen arkuutta voi esiintyä, jotka ovat muutenkin raskauden oireita. Harvinaisessa tilanteessa kohdunulkoinen raskaus kasvaa munatorvessa niin pitkälle, että se puhkeaa ja aiheuttaa voimakkaan vuodon vatsaonteloon ja shokin.

## Lähteet

## Aiheesta muualla
Myky

**Myky** on ruokalaji, taikinanyytti tai -pallo, jonka sisään voidaan lisätä täytteitä tai muut ainekset voidaan sekoittaa taikinaan. Myvyt voidaan kypsentää keittämällä, höyryttämällä, hauduttamalla tai paistamalla. Nyytit voivat sisältää esimerkiksi lihaa, kalaa, kasviksia tai makeisia.

Kiinalaisessa keittiössä yleisiä mykylajeja ovat *[[jiaozi]]* (饺子) ja *[[wonton]]* (云吞). Jiaozi tunnetaan japanilaisessa keittiössä nimellä gyōza (餃子). Jiaozit koostuvat jauhelihaa ja kasviksia sisältävistä ohuista taikinanyyteistä. Suosittuja täytteitä ovat muun muassa porsaan- ja naudanliha sekä katkaravut ja kalat. Suosittuja täytteitä ovat esimerkiksi porsasta kiinankaalin, ruohosipulin tai katkarapujen ja kasvisten kanssa. Wontonit ovat lihaisampia, ja yleensä ne keitetään kevyessä liemessä tai keitossa. Jiaozit ovat suositumpia pohjoisessa Kiinassa, kun taas wontonit kuuluvat enemmän eteläkiinalaiseen keittiöön. 

Lähi-idässä mykyjä, eli sikäläisittäin Kibbeh tai Kubba valmistetaan Bulgur-vehnästä, ryyniviljoista tai riisistä ja Irakissa ne tunnetaan jo antiikin Mesopotamian ajoilta keittovihannes- ja mausteliemessä valmistettuina. Muualla Lähi-idässä usein paistettuina ja niistä on lukuisia liha-, kasvis- ja mauste-täyteversioita ja muoto-versioita. Lähi-idästä Kibbeh-ruoka on levinnyt myös Latinalaiseen Amerikkaan. 

Mykyjä syödään yleisesti myös Keski-Euroopassa, muun muassa Puolassa ja Tšekissä. 

Suomalaisia mykyruokia ovat esimerkiksi eteläpohjalainen ja satakuntalainen klimppisoppa ja savolainen mykysoppa eli mykyrokka.

## Katso myös
* knöödeli
* pelmeni
* ravioli
* tortelliini

## Lähteet

## Aiheesta muualla
Go Off!

**Go Off!** on Cacophonyn toinen studioalbumi, joka on julkaistu vuonna 1988.

## Kappaleet
#
#
#
#
#
#
#
#

## Kokoonpano
* Peter Marrino – laulu
* Marty Friedman – kitara
* Jason Becker – kitara
* Deen Castronovo – rummut
* Jimmy O'Shea – basso

## Arvostelut
* Allmusic: 

## Lähteet

## Aiheesta muualla
* Go Off! discogs.com -sivustolla
*
Panasonic Lumix DMC-GF2

**Panasonic Lumix DMC-GF2** on Panasonicin Micro Four Thirds Lumix G-sarjaan kuuluvan GF1:n pienempi seuraaja. GF1:een verrattuna GF2 kykenee tallentamaan 1080i-videota ja käyttämään Panasonicin kolmiulotteisen kuvaamisen mahdollistavia stereo-objektiiveja. Muuten kamerat ovat ominaisuuksiltaan toisiaan vastaavia. GF2:ssa on kosketusnäyttö kuten G2- ja G10-kameroissa. GF1 ja GF2 pystyvät käyttämään samaa elektronista etsintä.
Unohtumattomat (Metro-tytöt)

**Unohtumattomat** on Finnlevyn vuonna 1979 julkaisema monofoninen kokoelma-albumi Metro-tyttöjen tuotannosta vuosilta 1953–1960. Kappaleella "Mummon kaappikello" laulaa myös Matti Louhivuori.

Levyn esittelytekstin on tehnyt Unto Torniainen. Siinä hän nostaa esiin muutamia yhtyeen suosituimpia kappaleita: "Äidin syntymäpäivä", "Ethän minua unhoita" ja "Hiljainen kylätie". Hän siteeraa myös Tanssimusiikin vuosikirjaa vuodelta 1960: "Ilman Metro-tyttöjä olisi viihdemusiikissamme suuri vajaus".

## Kappaleet
### A-puoli
1. Rakasta, kärsi ja unhoita – 2:49
:  (Säv. ja sov. Toivo Kärki, san. V. Enckell)
:  1955 © Fazer
2. Ethän minua unhoita – 3:05
:  (Säv. ja sov. Harry Bergström, san. Ela)
:  1957 © Scandia
3. Mummon kaappikello – 3:08
:  (Säv. ja sov. Toivo Kärki, san. Reino Helismaa)
:  1954 © Fazer
4. Pyynikki valssi – 2:37
:  (Säv. Matti Vesanto, san. Jalo Saarni, sov. Taito Vainio)
: 1960 © Fazer
5. Hiljainen kylätie – 2:52
:  (Säv. ja sov. Toivo Kärki, san. Reino Helismaa)
: 1953 © Fazer
6. Murtunut elämä – 3:16
: (Säv. M. Kjuss, san. Rainer Kisko, sov. Toivo Kärki)
: 1955 © Fazer

### B-puoli
1. Leskiäidin tyttäret – 2:49
: (Trad., sov. Toivo Kärki, san. Reino Helismaa)
: 1955 © Fazer
2. Äidin syntymäpäivä – 2:30
: (Säv. ja sov. Toivo Kärki, san. Reino Helismaa)
: 1954 © Fazer
3. Tosca – 3:04
:  (Säv. M. Obytschaiko, san. Ela, sov. Matti Viljanen)
: 1958 © Manus
4. Kaunis pesijätär – Les Lavandieres Du Portugal – 2:38
: (Säv. A. Popp, san. Saukki, sov. Matti Viljanen)
:  1956 © Scandia
5. Surujen kitara – Johnny Guitar – 3:00
:  (Säv. Victor Young, san. Reino Helismaa, sov. Toivo Kärki)
:  1955 © Chappel Nordiska Ab
6. Kesäilta – 3:20
:  (Säv. Oskar Merikanto, san. Larin Kyösti, sov. Antti Jussila)
:  1959 © Fazer

## Lähteet

Metro-tytöt LP *Unohtumattomat* (Finnlevy FL 3517, 1979)
16 Great Hits (Jackie Wilson)

**16 Great Hits** on kokoelma-albumi yhdysvaltalaisen rhythm and blues –laulaja Jackie Wilsonin tuotannosta. Levy on julkaistu Streetlife-levymerkillä ja se on valmistettu Länsi-Saksassa.

## Kappaleet

A-puoli

# "Reet Petite" (Carlo / Gordy, Jr.) – 2:41
# "To Be Loved" (Carlo / Gordy / Gordy) – 2:26
# "Lonely Teardrops" (Carlo / Gordy) – 2:39
# "That's Why (I Love You So)" (Carlo / Gordy) – 2:03
# "I'll Be Satisfied" – 2:05
# "Whispers (Gettin' Louder)" (Acklin / Scott) – 2:15
# "Your Love Keeps Lifting Me" (Smith / Jackson / Miner) – 2:53
# "No Pity (In the Naked City)" (Wilson / Tucker / Roberts) – 3:25

B-puoli

# "Night" (Lehman / Miller) – 2:44
# "The Tear of the Year" – 2:34
# "You Better Know It" (Wilson / Henry) – 1:58
# "I Just Can't Help It" (Wilson / Tucker) – 2:59
# "Baby Workout" (Wilson / Tucker) – 2:57
# "Please Tell Me Why" (Tarnopol) – 1:58
# "Doggin' Around" (Evans / Battle) – 2:51
# "A Woman, a Lover, a Friend" – 2:31

Levyn tuotannossa on tapahtunut joku kömmähdys, sillä levyetiketissä on otsikkona 20 Greatest Hits, ja siinä luetellaan neljä ylimääräistä kappaletta, joita ei siis levyllä kuulla:

* "Am I the Man" (Hamilton / King) – 2:31
* "She's All Right" (Singleton) – 2:05
* "I’m Comin' on Back to You" (Ott / Kasha) – 2:11
* "Passin' Through" (Tarnopol) – 2:30

Lisäksi osa kappaleista on ilman tekijätietoja.

## Lähteet

Jackie Wilson LP *16 Great Hits* (Streetlife 2262224)
Scenes

**Scenes** on Marty Friedmanin toinen sooloalbumi, joka julkaistiin vuonna 1992.

## Kappaleet
Kaikki kappaleet kirjoittanut Marty Friedman.

#
#
#
#
#
#
#
#

## Kokoonpano
*Marty Friedman – kitara, basso
*Brian BecVar – kosketinsoitin, perkussio
*Nick Menza – rummut

## Arvostelut
* Allmusic: 

## Lähteet
Anja Coleby

**Anja Coleby** (s. 30. syyskuuta 1971 Sydney, Australia) on australialainen näyttelijä, malli, toimittaja ja televisiotuottaja. 

## Varhainen elämä
Anja Coleby syntyi ja kasvoi Sydneyssä, Australiassa. Hän suoritti journalismin tutkinnon yliopistossa New South Walesissa. Hän valmistui myös luonnontieteilijäksi yliopistossa Sydneyssä ja työskenteli tutkijana National Geographicissa.

## Ura näyttelijänä
Coleby on esiintynyt useissa yhdysvaltalaisissa ja australialaisissa televisiosarjoissa. Televisiosarjassa *[[Flipper (vuoden 1995 televisiosarja)|Flipper]]* hän näytteli Holly Myersia. Hän esiintyi vierailevana näyttelijänä australialaisissa sarjoissa *[[Sydneyn satamapoliisit]]* (1997) ja *[[Ensiapuosasto]]* (2002). Hän esiintyi myös yhdysvaltalaisten tieteissarjojen *Kadonnut maailma* (2000), *BeastMaster* (2001) ja *[[Farscape]]* (2002) yksittäisissä jaksoissa. Coleby näytteli myös rooleja elokuvissa *Vihollinen housuissani* (1996) ja *Jäljittäjä* (2001).

## Ura toimittajana
Coleby esiintyy edelleen Australian televisiossa. Hän on tuottajana ja toimittajana ABC Televisionin tiedeohjelmassa *Catalyst*, jota hän on tehnyt vuodesta 2006. Colebyn videoissa esiintyy useita eri aiheita, kuten lääketiede, luonto, tekniikka ja koulutus.

## Yksityiselämä
Colebyn isä on näyttelijä Robert Coleby ja hänen veljensä on näyttelijä Conrad Coleby. Hänen isänsä on brittiläinen ja äiti ruotsalainen. Vuonna 2005 hän vaihtoi sukunimensä Tayloriksi.

## Filmografia
* *Avaruus 2063* (1995) … Bartley
* *Vihollinen housuissani* (1996) … Karen Zader
* *[[Flipper (vuoden 1995 televisiosarja)|Flipper]]* (1995) … Holly Myers
* *[[Sydneyn satamapoliisit]]* (1997) … Linda “Coco” Jones
* *Max Knight Supervelho* (2000) … Tyler
* *Kadonnut maailma* (2000) … Hippolita
* *BeastMaster* (2001) … Kuningatar Lyoka
* *Jäljittäjä* (2001) … Rebecca Castaldi
* *[[Ensiapuosasto]]* (2002) … Anna Johnson
* *[[Farscape]]* (2002) … Ponara

## Lähteet

## Aiheesta muualla
*
*
*Anja Taylor ABC Televisionin sivulla
Take Me to the Mardi Gras

**Take Me to the Mardi Gras** on yhdysvaltalaisen laulaja-lauluntekijä Paul Simonin kappale ja single vuodelta 1973. Singlen molemmat kappaleet ovat Simonin tekemiä ja ne ovat albumilta *[[There Goes Rhymin' Simon]]*. Albumia onkin esitelty singlen suojakuoren kääntöpuolella. Kappaleet ovat myös Simonin vuoden 1977 kokoelmalevyllä *[[Greatest Hits, Etc.]]*

Kappaleiden julkaisija on Charing Cross Music, Inc. 

## Kappaleet
;A-puoli
# 

;B-puoli
# 

Kääntöpuolen kappaletta on versioinut muun muassa Annie Lennox albumillaan *[[Medusa (Annie Lennox)|Medusa]]*.

## Lähteet

* Paul Simon s. *Take Me to the Mardi Gras* (CBS Records 1355, 1973)
Last Fair Deal Gone Down

**Last Fair Deal Gone Down** on metalliyhtye Katatonian viides albumi, joka julkaistiin vuonna 2001.

## Kappaleet
Kaikki kappaleet säveltänyt Anders Nyström sekä sanoittanut Jonas Renkse, ellei toisin mainittu.

#
#
#
#
#
#
#
#
#
#
#

## Kokoonpano
* Daniel Liljekvist – rummut
* Fredrik Norrman – kitara
* Mattias Norrman – basso
* Anders Nyström – kitara
* Jonas Renkse – laulu

## Arvostelut
* Allmusic: 
* Chronicles of Chaos: 
* Soundi: 

## Lähteet

## Aiheesta muualla
* 
*
Medusa (Annie Lennox)

**Medusa** on laulaja Annie Lennoxin toinen studioalbumi vuodelta 1995. Sen kustansi BMG-levy-yhtiö ja tuotti Stephen Lipson. Levyn äänitti ja miksasi Heff Moraes The Aquarium -studiossa. Esituotannosta vastasi Marius De Vries. Simon Fuller toimi Annie Lennoxin managerina.

Levy sisältää cover-versioita eli muiden aiemmin levyttämää musiikkia. Levykannen tekstissä Lennox kertoo, että hän valitsi levyn kappaleet pikemminkin vaistomaisen mieltymyksen kuin jonkin teeman perusteella. Levy on omistettu Lennoxin perheelle.

Medusan kannen suunnitteli Laurence Stevens, ja valokuva on Bettina Rheimsin käsialaa.

## Kappaleet

## Muusikot

* Annie Lennox – laulu, kosketinsoittimet, huilu
* Stephen Lipson – ohjelmointi, kitara, kosketinsoittimet, basso

Lisäksi mukana ovat
* Marius De Vries – kosketinsoittimet, ohjelmointi
* Peter-John Vettese – kosketinsoittimet
* Andy Richards – kosketinsoittimet
* Matthew Cooper – kosketinsoittimet
* Louis Jardim – lyömäsoittimet, basso
* Tony Pastor – kitara
* Dann Gillen – rummut
* Neil Conti – rummut
* Doug Wimbish – basso
* Judd Lander – huuliharppu
* Mark Feltham – huuliharppu
* Pandit Dinesh – tabla
* Kirampal Singh – santoor
* James McNally – harmonikka
* Danny D – lisäohjelmointi
* Steve Sidelnyk – lisäohjelmointi
* Anne Dudley – orkesterin, puhaltimien ja jousien sovitukset

## Lähteet
* Annie Lennox MC *Medusa* (BMG 74321 25717 4, 1995)

## Aiheesta muualla
*
Garland

**Garland** voi tarkoittaa muun muassa seuraavia:

## Henkilöitä

*Alex Garland (s. 1970), brittiläinen kirjailija ja käsikirjoittaja
*Augustus Hill Garland (1832–1899), yhdysvaltalainen poliitikko, oikeusministeri ja Arkansas'n kuvernööri
*Beverly Garland (1926–2008), yhdysvaltalainen näyttelijä
*Conor Garland (s. 1996), yhdysvaltalainen jääkiekkoilija
*Darius Garland (s. 2000), yhdysvaltalainen koripalloilija
*Hank Garland (1930–2004), yhdysvaltalainen studiomuusikko
*Herbert Garland (1880–1921), brittiläinen upseeri, kemisti ja räjähdysaineasiantuntija
*James Henry Garland (s. 1931), yhdysvaltalainen katolinen piispa
*Joe Garland (1903–1977), yhdysvaltalainen jazz-saksofonisti, säveltäjä ja sovittaja 
*Judy Garland (1922–1969), yhdysvaltalainen näyttelijä ja laulaja
*Kyle Garland (s. 2000), yhdysvaltalainen kymmenottelija
*Merrick Garland (s. 1952), yhdysvaltalainen demokraattipoliitikko ja ministeri
*Scott Garland (s. 1973), yhdysvaltalainen showpainija

## Paikkoja
* Garland, kaupunki Texasissa, Yhdysvalloissa

## Laivoja

*ORP Garland, toisen maailmansodan aikana Puolan laivaston käytössä ollut G-luokan hävittäjä *HMS Garland*
;Britannian kuninkaallinen laivasto
* Garland (1242), alus
* Garland (1590),38-tykkinen kaljuuna
* Garland (1620), 34-tykkinen alus
* HMS Garland (1660), 30-tykkinen alus
* HMS Garland (1703), 44-tykkinen viidennen luokan alus
* HMS Garland (1712), 32-tykkinen viidennen luokan alus
* HMS Garland (1724), 20-tykkinen kuudennen luokan alus
* HMS Garland (1748), 24-tykkinen kuudennen luokan alus
* HMS Garland (1762), 20-tykkinen kuudennen luokan alus
* HMS Garland (1795), 28-tykkinen kuudennen luokan alus 
* HMS Garland (1798), 6-tykkinen kuunari
* HMS Garland (1800), 22-tykkinen kuudennen luokan alus
* HMS Garland (1807), 22-tykkinen Laurel-luokan kuudennen luokan postilaiva
* HMS Garland (1856), Cheerful-luokan tykkivene
* HMS Garland (1913), Acasta-luokan hävittäjä
* HMS Garland (H37), G-luokan hävittäjä
Norsunluurannikon sisällissota

**Norsunluurannikon sisällissota** oli sisällissota Norsunluurannikolla, joka alkoi 19. syyskuuta vuonna 2002. Osa armeijasta nousi kapinaan presidentti Laurent Gbagboa vastaan. Kapinalliset muodostivat liittouman nimeltä Forces nouvelles de Côte d'Ivoire, 'Norsunluurannikon uudet sotavoimat' FNCI tai FN. Vaikkakin suurin osa taisteluista oli ohitse loppuvuodesta 2004, maa pysyi jakautuneena kahdeksi.

Kapinalliset pitivät valtaa pohjoisessa ja hallitus etelässä. Ranskalaisia joukkoja ja YK:n rauhanturvaajia tuotiin Norsunluurannikolle avuksi tilanteen ratkaisemiseksi. Vihamielisyys kasvoi ja ulkomaisiin joukkoihin sekä siviileihin kohdistuneet iskut kasvoivat. 

Vuonna 2007 hallitus julisti sodan olevan ohi, mutta avustustyöntekijät raportoivat edelleen väkivaltaisuuksista. Vuonna 2009 kapinalliset luovuttivat pohjoisen 10 aluetta siviilihallinnolle.

## Lähteet
Brett Camerota

**Brett Camerota** (s. 9. tammikuuta 1985 Salt Lake City, Utah) on yhdysvaltalainen yhdistetyn hiihtäjä. Nykyisin Camerota asuu Park Cityssä Utahissa. Hänen kaksoisveljensä Eric Camerota kilpaili myös yhdistetyssä.

Yhdistetyn maailmancupissa Camerota kilpaili ensimmäisen kerran Seefeldissä 29. tammikuuta 2006, sijoittuen sijalle 28. Hänen paras sijoituksensa maailmancupissa on 18. sija Ramsaun kisasta joulukuulta 2009.

Vancouverin olympialaisissa hän otti Yhdysvaltain viestijoukkueessa hopeaa.

Camerota lopetti uransa yhdistetyn hiihtäjänä loppuvuonna 2010.

## Lähteet
Eduard Zeller

**Eduard Gottlob  Zeller** (22. tammikuuta 1814, Kleinbottwar – 19. maaliskuuta 1908, Stuttgart) oli saksalainen filosofian historian kirjoittaja ja Tübingenin koulukuntaa edustava teologi. Zeller suoritti opintonsa Tübingenin yliopistossa ja sai siellä ollessaan vaikutteita Hegeliltä. Hän toimi aluksi pitkään teologisen tiedekunnan opetustehtävissä, mutta riitauduttuaan pappispuolueen kanssa hän vaihtoi filosofian tiedekuntaan, jossa toimi professorina eläkkeelle vetäytymiseensä asti. 

Eduard Zeller oli yksi sittemmin merkittäväksi muodostuneen teologisen aikakauskirjan *Theologische Jahrbücher* perustajista. Hän kirjoitti useita teologian alan teoksia ja julkaisi kolme kokoelmaa esseitä filosofiasta.  Tärkeimmäksi on kuitenkin muodostunut hänen uransa filosofian historian tutkijana ja hänen uraauurtava teoksensa *Die Philosophie der Griechen in ihrer geschichtlichen Entwicklung*, joka ilmestyi alun perin vuosina 1844–1852. Zeller jatkoi tämän kreikkalaisen filosofian historiaa kartoittavan teoksensa kehittelyä ja laajensi sitä uudemman tutkimuksen valossa aina vuoteen 1902, jolloin sen viimeisin versio ilmestyi. Tässä teoksessa Zeller käytti yhtenä ensimmäisistä ilmaisua ”übermensch” eli yli-ihminen, jota Nietzsche käytti myöhemmin adjektiivina: "...*so kann die Glückseligkeit, welche in ihr besteht, auch als eine *'übermenschliche*', die Glückseligkeit der ethischen Tugend dagegen als das eigenthümlich menschliche Gut bezeichnet werden.*"

## Teokset
**Platonische Studien* (1839)
**Die Philosophie der Griechen in ihrer geschichtlichen Entwicklung* (1844–1852). http://elib.tu-darmstadt.de/tocs/135120950.pdf  Tübingenin yliopiston palvelimella, saksaksi ja http://books.google.fi/books?printsec=frontcover&sig=viWSXwmE8hqSruS6fFB0x2hi4bI&ei=2RvVTJ2aLcOeOtiz2bQJ&ct=result&pg=PA5&id=c3xKAAAAYAAJ&ots=H5sKT4R2T_#v=onepage&q&f=false Google-kirjana, saksaksi.
**De Apostelgeschichte kritisch untersucht* (1854)
**Entwickelung des Monotheismus bei den Griechen* (1862)
**Über Bedeutung und Aufgabe der Erkenntnisstheorie* (1862)
**Vorträge und Abhandlungen* (1865–84)
**Geschichte der deutschen Philosophie seit Leibniz* (1873, ed. 1875)
**Staat und Kirche* (1873)
**Strauss in seinen Leben und Schriften* (1874)
**Religion und Philosophie bei den Römern* (1866, toim. 1871)
**Über teleologische und mechanische Naturerklärung* (1876)
**Philosophische Aufsätze* (1887).
**Geschichte der christlichen Kirche* (1898).

## Lähde
*Encyclopaedia Britannica, vuoden 1911 painoksen verkkoversio http://encyclopedia.jrank.org/YAK_ZYM/ZELLER_EDUARD_1814_1908_.html .
Hyrynsalmen kirkko

**Hyrynsalmen kirkko** on Hyrynsalmen seurakunnan kirkko, joka sijaitsee Hyrynsalmen kunnan kirkonkylässä. Kirkko on yksi harvoista kirkonkylän rakennuksista, joka säilyi saksalaisten joukkojen polttaessa Hyrynsalmen kirkonkylän Lapin sodassa. Kirkko erillisine kellotapuleineen kuuluu Museoviraston Suomen valtakunnallisesti merkittävien rakennettujen kulttuuriympäristöjen luetteloon yhtenä 1700-luvun lopun merkittävimmistä puukirkoista.

Hyrynsalmen kirkko on tasavartinen ristikirkko, jonka ristikeskuksesta nousee kahdeksankulmainen kellotorni. Koska kirkon rakenteet eivät kestäneet kellojen painoa näitä soitettessa, rakennettiin kirkon viereen erillinen kellotapuli vuonna 1840. Puusta rakennettu kirkko on pohjalaisen kirkonrakentaja Jacob Rijfin suunnittelema ja rakentama. Kellotapulin on rakentanut Jaakko Kuorikoski.

Oululaisen taiteilijan Johan Gustav Hedmanin maalaama alttaritaulu *Vapahtaja ristillä* on vuodelta 1830.

Talvisodan aikana kirkkoa käytettiin Suomussalmen taisteluissa kaatuneiden kokoamispaikkana.

## Lähteet

## Kuvia kirkosta

Tiedosto:Hyrynsalmi church belltower.JPG|Kellotapuli
Tiedosto:Hyrynsalmi military cemetery.JPG|Sankarihautausmaa
Tiedosto:Hyrynsalmi church pulpit.JPG|Saarnatuoli
Tiedosto:Hyrynsalmi church organs.JPG|Urut ja urkuparvi
Tiedosto:Hyrynsalmi church interior.JPG|Näkymä sisätiloihin


## Aiheesta muualla

*
Ruskolakkinäpsy

**Ruskolakkinäpsy** (*Poecilotriccus ruficeps*) on Etelä-Amerikassa tavattava napsijoihin kuuluva varpuslintu.

## Koko ja ulkonäkö
Kooltaan ruskolakkinäpsy on noin 10&nbsp;cm. Lajin päälaki ja naama on väriltään punaruskeat ja niska on musta ja valkoinen. Selästään ja siivistään lintu on oliivinvihreä. Siivet ovat väriltään mustat ja niissä on kaksi keltaista juovaa. Ruskolakkinäpsyn kurkku on harmahtavan valkoinen ja vatsa on väriltään keltainen.

## Levinneisyys ja elinympäristö
Ruskolakkinäpsyä tavataan Andeilta Kolumbiasta, Venezuelasta, Ecuadorista ja Perusta. Linnun elinympäristöä ovat pensaikkoiset laitumet ja metsien reunamaat. Lajin elinympäristöt sijaitsevat yleensä 1&nbsp;600&ndash;2&nbsp;700 metrin korkeudella merenpinnasta.

Ruskolakkinäpsyt liikkuvat yleensä yksin tai pareittain, joskus myös isommissa ryhmissä. Ravintonsa linnut napsivat lehdiltä. Ruskolakkinäpsyn pesimäkausi kestää Andien itäosissa maaliskuulta syyskuulle.

## Lähteet
WTA Tournament of Champions

**WTA Tournament of Champions** oli vuosina 2009–2014 naisten tenniskauden viimeinen turnaus. Turnaus korvasi aiemman Balilla pelatun Commonwealth Bank Tennis Classic -turnauksen

Turnaus kisattiin ensimmäisen kerran Balilla, Indonesiassa marraskuussa vuonna 2009. Ensimmäisenä vuonna turnauksessa pelasi yhteensä kaksitoista pelaajaa: WTA-kiertueen parhaimmisto ja seuraavan sukupolven mestarit. Ensimmäisessä turnauksessa oli neljä lohkoa, joista jokaisessa pelasi kolme pelaajaa, ja jokaisesta lohkosta voittajat pääsivät välieriin. Vuoden 2009 turnaukseen valittiin kymmenen parhaiten rankattua pelaajaa niistä, jotka olivat voittaneet vuoden aikana vähintään yhden WTA International -turnauksen, ja jotka eivät olleet mukana WTA Tour Championships -turnauksessa. Kaksi pelaajaa pääsi turnaukseen myös villillä kortilla.

Turnauksen toisella kerralla, vuonna 2010 oli mukana kahdeksan pelaajaa, tällä kertaa ilman lohkoja. Turnaus alkoi pelaajien osalta puolivälieristä, josta voittaja pääsi välieriin, ja välierien voittajat finaaliin. Välierien häviäjät puolestaan pääsivät taistelemaan turnauksen kolmannesta sijasta. Vuonna 2010 turnaukseen pääsi kahdeksan parhaiten rankattua pelaajaa, jotka eivät osallistuneet WTA Tour Championships -turnauksen kaksinpeliin, ja jotka olivat voittaneet vähintään yhden WTA International -tason turnauksen. Lisäksi kaksi pelaajaa pääsi turnaukseen villillä kortilla.

Turnaus järjestettiin Balilla vuoteen 2011 asti. Vuosina 2012–2014 se pelattiin Bulgarian Sofiassa.

Vuodesta 2015 lähtien WTA Tournament of Championsin korvaa WTA Elite Trophy.

## Tulokset
### Kaksinpeli

## Lähteet

## Aiheesta muualla
*Viralliset kotisivut
*Turnaus WTA:n sivuilla
Garth

**Garth** tarkoittaa muun muassa seuraavia:

## Henkilöitä
*Jennie Garth (s. 1972), yhdysvaltalainen näyttelijä

## Fiktiossa
*Garth, DC Comicsin sarjakuvahahmo
*Herra Garth, alkujaan brittiläisen Daily Mirror -lehden vuosina 1943–1997 julkaisema strippisarjakuva

## Britannian kuninkaallisen laivaston aluksia
* HMS Garth (1917), Hunt-luokan miinanraivaaja
* HMS Garth (L20), Hunt-luokan hävittäjä
Muotinäytös

**Muotinäytös** on tilaisuus, jossa mallit esittelevät uusimpia muotivaatteita. He kävelevät yleensä pitkää lavaa pitkin ja poseeravat lavan päässä. Joskus muotinäytöksissä voi esiintyä myös yhtyeitä. Muotinäytöksessa voi esiintyä myös lapsia ja teinejä.
Coffee Party USA

**Coffee Party USA** eli Yhdysvaltain kahvikutsuliike on löyhä poliittinen liike, joka on syntynyt vastavetona valtion valtaa ja verotusta vastustavalle teekutsuliikkeelle. Kahvikutsuliikkeen ajatus on se ettei hallitus ole kansalaisten vihollinen vaan yhteisen tahdon ilmaus, jolloin kansalaisten on osallistuttava demokratian avulla hallituksen toimintaan, jotta voitaisiin kohdata Yhdysvalloille vastaan tulevat haasteet. Liikkeen slogan on *Wake Up and Stand Up* - herää ja pysy pystyssä.

Liikkeen perustivat poliittiset aktivistit ja dokumenttifilmien tekijät Annabel Park ja Eric Byler 26. tammikuuta 2010. Ensimmäinen kahvikutsupäivä pidettiin 13. maaliskuuta 2010.

## Lähteet
Ternana Calcio

**Ternana Calcio** on vuonna 1925 perustettu italialainen jalkapalloseura Ternistä. Ternana pelaa kaudella 2024–2025 Italian kolmanneksi ylimmällä sarjatasolla, Serie C:ssä. Pääsarjatasolla, Serie A:ssa, seura pelasi viimeksi kaudella 1974–1975.

## Historia
Vuonna 1972 Ternana voitti Serie B:n ja nousi ensimmäistä kertaa Italian pääsarjatasolle, Serie A:han. Seuraavaksi kaudeksi joukkue putosi takaisin Serie B:hen, mutta yhden kauden jälkeen palasi Serie A:han. Tämän jälkeen seura putosi uudelleen Serie B:hen, eikä ole enää pääsarjatasolle noussut. Kauden 2005–2006 päätteeksi se putosi Serie B:stäkin, mutta palasi takaisin kakkostasolle kaudeksi 2012–2013.

## Lähteet

## Aiheesta muualla
* Seuran virallinen sivusto
I Ride an Old Paint

**I Ride an Old Paint** on perinteinen cowboy-laulu 1800-luvulta. Sen levytti 7. heinäkuuta 1941 Almanac Singers, johon kuuluivat Woody Guthrie, Lee Hays, Millard Lampell ja Pete Seeger. Tuottajana oli Alan Lomax ja äänityspaikkana New Yorkin Reeves Sound Studios. Laulu päätyi yhtyeen LP-levylle *[[Sod-Buster Ballads]]* (General Album G-21). Se on kuultavissa myös Woody Guthrien kokoelmalevyllä *The Collection*, joka kuuluu American Folk -sarjaan ja jonka on julkaissut vuonna 2001 EMI Plus (Europe) B.V. sarjanumerolla 724357632621. Laulun kesto on 2:32.

Lauluun on suomenkieliset sanat tehnyt Sauvo Puhtila ja tämän version nimi on "Vanha ratsuni". Laulun sanat ja nuotit on julkaistu Erkki Pohjolan ja Egil Cederlöfin kirjassa *Musiikin maailma – Musica III*.

## Levytyksiä

*1941 Almanac Singers: *Sod-Buster Ballads* (General Album)
*1952 Cisco Houston: *[[Cowboy Ballads]]* Sung by (Folkways Records)
*1965 Johnny Cash: *[[Sings the Ballads of the True West]]* (Coumbia Records)
*1977 Linda Ronstadt: *[[Simple Dreams]]* (Asylum Records)

## Lähteet
* Almanac Singers 
* Cisco Houston
* Woody Guthrie CD The Collection (EMI Plus 724357632621, 2001)
* Linda Ronstadt MC Simple Dreams (Asylum Records TC-5104, 1977)
* 

## Aiheesta muualla
* Cowboy Poetry
Steinheim

**Steinheim** voi tarkoittaa:

*Steinheim, kaupunki Saksan Westfalenissa.
*Steinheim an der Murr, kaupunki Saksan Baden-Wüttenbergissä
*Steinheim am Albuch, kaupunki Saksan Baden-Wüttenbergissä
*Steinheim am Main, entinen kaupunki, nykyinen Hanaun kaupunginosa Saksan Hessenissä.
*Steinheim an der Donau, entinen kaupunki, nykyinen Dillingen an der Donaun kaupunginosa Saksan Baijerissa.
*Steinheimin ihmistä
Lukupiiri

**Lukupiiri** on lukemista harrastavien ihmisten yhteisö. Lukupiirissä ryhmä ihmisiä kokoontuu säännöllisesti keskustelemaan etukäteen sovitusta kirjasta, jonka ryhmäläiset ovat lukeneet ennen tapaamista. Lukupiiri voi kokoontua esimerkiksi kirjastossa, ystävien kesken tai verkossa. Lukupiiriharrastuksen tausta on 1700-luvulla syntyneissä lukuseuroissa. Lukupiiritoiminta jatkui 1800-luvulla ja 1900-luvun alussa kirjallisissa salongeissa.

## Lähteet

## Kirjallisuutta
* 
*
Talousnationalismi

**Talousnationalismi** on protektionistinen talousajattelu, jossa valtion tulisi kontrolloida talouttaan, työvoimaa ja sitä, miten pääoma on muodostettu. Useimmissa tapauksissa tämä pitää sisällään maahantuonnin verotuksen. Monissa tapauksissa talousnationalismi on vastakohta globalisaatiolle ja se kyseenalaistaa vapaankaupan käytön ilman säännöstelyä.

## Esimerkkejä talousnationalismista

* Intialaisen teräsyhtiö Mittal Steel Companyn tarjous ranskalais-espanjalais-luxemburgilaisen teräsyhtiön Arcelorista yritettiin estää 2006.
* Ranskan hallitus määritteli elintarvikeyhtiö Danonen kansalliseksi strategiseksi yhtiöksi, jotta estettäisiin Danonen myynti amerikkalaiselle elintarvikeyhtiölle PepsiColle.
* Italialaisen tietulliyhtiön Autostraden fuusio espanjalaisen tieyhtiön Abertisin kanssa yritettiin estää.
* Espanjalaisen energiayhtiön Endesan myynti saksalaiselle energiayhtiölle E.ON:ille yritettiin estää. Espanjalaisen energiayhtiön Gas Naturalin vastatarjous Endeasta.
* Ranskalaisen energiayhtiön Suezin fuusio italialaisen energiayhtiön Enelin kanssa yritettiin estää. Ranskalainen energiayhtiö Gaz de Francen vastatarjous Suezista.
*Yhdysvaltain kongressin haluttomuus hyväksyä amerikkalaisen energiayhtiön Unocalin myynti kiinalaiselle energiayhtiölle China National Offshore Oil Corporationille. Myöhemmin Chevron osti Unocalin
* Yhdysvaltain kongressin haluttomuus hyväksyä kuuden amerikkalaisen satamaoperaattorin myynti arabiemiirikuntalaiselle Dubai Ports Worldille.
* Ulkomaisen osallistumisen ja omistajuuden rajoitukset Venäjän luonnonvarasektorilla ja useilla muillakin Venäjän toimialoilla vuodesta 2008 alkaen.

## Lähteet
Snow Island

**Snow Island** on Eteläisiin Shetlandinsaariin kuuluva saari Eteläisessä jäämeressä. Saari sijaitsee noin 130 kilometriä Grahaminmaasta pohjoiseen ja 7 kilometriä Livingston Islandista lounaaseen. Saaren pinta-ala on 120,4 neliökilometriä ja se on kauttaaltaan jään peitossa. 

## Lähteet
Ali Hakimi

**Ali Hakimi** (; s. 24. huhtikuuta 1976 Tunis, Tunisia) on sveitsiläinen entinen yleisurheilija, joka kilpaili keskimatkojen juoksussa. Hän edusti Tunisiaa toukokuuhun 2007 saakka. Hakimi osallistui olympialaisiin kerran, vuonna 1996. Tuolloin hän sijoittui 1&nbsp;500 metrillä kahdeksanneksi ajallaan 3.38,19. Hakimi voitti Tunisian mestaruuden kolmesti, kerran 800 ja kahdesti 1&nbsp;500 metrin matkalla.
Hakimi pitää nimissään Tunisian ennätystä 1&nbsp;500 metrillä sekä maililla sekä harvakseltaan kilpailuilla 1000 metrin ja 2000 metrin matkoilla.

## Ennätykset
* 800 m: 1.45,17 (Cottbus 9.6.1996)
* 1 500 m: 3.31,70 (Bryssel 22.8.1997)
* 1 maili: 3.50,57 (Berliini 26.8.1997)
* 3 000 m: 7.59,12 (Bitburg 21.5.1999)
* 5 000 m: 14.51,69 (Fribourg 2.8.2008)

## Lähteet
Galina Ganeker

**Galina Trofimovna Ganeker** (; 10. huhtikuuta 1917 Baku, Azerbaidžan, Venäjä – 7. lokakuuta 1988) oli Neuvostoliittoa edustanut yleisurheilija, joka kilpaili korkeushypyssä. Hän voitti pronssia Brysselin EM-kisoissa 1950 tuloksellaan 163 senttimetriä. Ganeker osallistui olympialaisiin kerran, vuonna 1952. Tuolloin hän sijoittui yhdenneksitoista hypättyään 155 senttimetriä.

## Ennätykset

* Korkeushyppy: 164 cm (1948) 

## Lähteet
Tel Avivin suuri synagoga

Tel Avivin rehov Allenby -tiellä sijaitseva **suuri synagoga** on vuonna 1926 valmistunut synagoga, joka peruskorjattiin vuonna 1970. Se on rakennettu betonista ja sen on suunnitellut arkkitehti Yehuda Megidovitz.
Qmax Arena

**Qmax Arena** on Seinäjoen Tanelinrannassa sijaitseva salibandyn erikoishalli. Halli on valmistunut syyskuussa 2010. Nurmon Jymy on hallin pääkäyttäjä. Hallin omistaja on Jii-Tee Sport Oy.

## Tiedot
Qmax Arenalla on kaksi täysimittaista salibandykenttä (39,3 x 19,3 m) jotka on jaettavissa kahteen pienempään kenttään sekä kolmeen sählykenttään. Sulkapallokenttiä hallissa on viisi kappaletta ja hallin korkeus on kuusi metriä. Qmax arenan alusta on musta Taraflex-matto ja kaukalo on niin ikään musta.

## Lähteet
Uusi järjestys

**Uusi järjestys** () on termi, joka yhdistetty entiseen Indonesian presidenttiin Suhartoon luonnehdittaessa hänen hallintonsa valtaantuloa vuonna 1966. Suharto käytti tätä termiä vastakohtana edeltäjänsä Sukarnon aikaan. Termi ”Orde Baru” on useasti tullut synonyymiksi kuvaamaan Suharton vuosia (1965–1998). Politiikassa hallitsevaksi muodostui Golkar-niminen puolueblokki.

## Katso myös
* Berkeleyn mafia
Niklas Ajo

**Niklas Ajo** (s. 10. heinäkuuta 1994 Valkeakoski) on suomalainen ratamoottoripyöräilijä. Hän ajoi MotoGP-sarjassa Moto3-luokassa.

Ajo osallistui MM-sarjaan ensimmäisen kerran 16-vuotiaana marraskuussa 2010 Valenciassa 125-kuutioisten luokassa. Tuossa kilpailussa hän keskeytti kolme kierrosta ennen maalia. Kaudella 2011 Ajo ajoi 125-kuutioisten MM-sarjassa Interwetten-tallissa Aprilian RSW -pyörällä. Hän keräsi kauden aikana 19 pistettä ja sijoittui kokonaiskilpailussa 21:nneksi. Hänen paras osakilpailusijoituksensa oli kauden viimeisen osakilpailun kahdeksas sija. 

Kaudella 2012 Ajo ajoi uudessa Moto3-luokassa TT Motion Events Racing -tallissa KTM:n pyörällä. Kauden aikana hän sijoittui kolmesti kymmenen parhaan joukkoon parhaan sijoituksen ollessa kahdeksas. Kokonaiskilpailussa hän sijoittui 19:nneksi 40 pisteellä. Kaudella 2013 hän sijoittui kuudesti kymmenen parhaan joukkoon ja parhaimmillaan kuudenneksi. Kokonaispisteissä hän sijoittui 14:nneksi 62 pisteellä. Kaudella 2014 ajo siirtyi ajamaan Husqvarnan pyörää Avant Tecno Husqvarna Ajo -talliin, jonka tallipäällikkönä toimi hänen isänsä Aki Ajo. Hän sai kaudella 52 pistettä, jolla sijoittui kokonaistuloksissa 15:nneksi. Hän saavutti kaudella myös toistaiseksi parhaan osakilpailusijoituksensa, kun hän ajoi Italian GP:ssä viidenneksi.

Kaudella 2015 Ajo palasi ajamaan KTM:n pyörällä. Hän ehti ajaa yksitoista osakilpailua, jonka jälkeen RBA Racing -talli ilmoitti vaihtavansa kuljettajaa.

Ajon isä Aki Ajo johtaa MM-sarjassa kilpailevaa Ajo Motorsport -tallia.

## MotoGP-tilastot

## Lähteet
Alex Malinga

**Alex Malinga** (s. 27. heinäkuuta 1974 Kapchorwa) on ugandalainen yleisurheilija, joka kilpailee kestävyysjuoksussa. Hän on osallistunut maratonilla olympialaisiin kahdesti, vuosina 2000 ja 2008. Malinga sijoittui Sydneyn kisoissa 57:nneksi ja oli 31. Pekingissä 2008. Hän oli samalla matkalla kuudes Helsingin MM-kisoissa 2005.

## Ennätykset

* Maraton: 2.12.12 (2005) 

## Lähteet
Vladyslav Piskunov

**Vladyslav Jurijovytš Piskunov** (; s. 7. kesäkuuta 1978 Nova Kahovka) on ukrainalainen entinen yleisurheilija, joka kilpaili moukarinheitossa. Hän edusti seuratasolla Simferopol ZS:ää. Piskunov voitti yhden mitalin sekä MM- että EM-kilpailuissa, jonka lisäksi hän sai kaksi mitalia universiadeista. Hän osallistui olympialaisiin kahdesti, vuosina 2000 ja 2004. Piskunov sijoittui neljänneksitoista Sydneyn kisoissa 2000, mutta ei saanut tulosta Ateenassa 2004.

Piskunov jäi urallaan kiinni dopingin käytöstä kaksi kertaa. Hänet hylättiin voittamissaan vuoden 1994 alle 20-vuotiaiden MM-kisoissa ja hän sai elinikäisen kilpailukiellon jäätyään kiinni kielletyistä aineista vuoden 2005 MM-kisojen jälkeen.

## Ennätykset

* Moukarinheitto: 82,23 m (2002) 

## Lähteet
Marakatit

**Marakatit** (*Cercopithecus*) on vanhan maailman häntäapinoihin kuuluva apinasuku. Siihen kuuluvat lajit ovat endeemisiä Saharan eteläpuolisessa Afrikassa.

Sana ”marakatti” tulee sanskritin kielen apinaa tarkoittavasta sanasta ’markaţa’ (मर्कट), mutta se on monissa germaanisissa kielissä vääntynyt merikissaa muistuttavaksi sanaksi (saksaksi Meerkatzen).

## Ulkonäkö ja koko
Marakateille on ominaista valkoiset tai kirkkaanväriset kuviot. Ne ovat hoikkia, siroja nelijalkaisia apinoita, joilla on pitkät kädet ja jalat, lyhyet kasvot ja pitkät hännät, jotka ovat pidempiä kuin pään ja vartalon yhteenlaskettu pituus, joka on noin 42–56 cm. Suurten lajien urokset painavat yli 7 kg ja naaraat jopa 5 kg. Pienempien lajien yksilöt voivat painaa vain 2,3 kg. Marakatit tunnetaan pehmeästä ja tiheästä turkista, jossa monilla lajeilla on täplikäs ulkonäkö, joka syntyy kahden värin vuorottelusta jokaisessa karvatupessa. Marakattien vartalot ovat väriltään yleensä harmahtavia, punertavia, ruskeita, vihreänsävyisiä tai kellertäviä.

## Elintavat
Useimmat marakatit elävät metsässä, jotkut lajit elävät myös kosteikoilla. Useimmat marakatit elävät suurina naaraiden ja poikasten ryhminä yhden aikuisen uroksen kanssa. Ryhmät puolustavat reviiriään, ja urokset päästävät kovaa haukuntaa tai siritystä kutsuääninä. Eri lajien ryhmät kokoontuvat usein yhteen etsimään ruokaa, toisinaan pitkiä aikoja yhdessä. Marakatit etsivät syötäviä lehtiä, hedelmiä ja muuta kasvillisuutta sekä mahdollisesti hyönteisiä ja muita pieniä eläimiä; useat lajit ryöstelevät viljelmillä. Joillakin lajeilla lisääntyminen näyttää tapahtuvan mihin aikaan vuodesta tahansa. Yksittäiset poikaset syntyvät noin viiden–seitsemän kuukauden tiineyden jälkeen lajista riippuen. Lukuisia lajeja voidaan kesyttää, ja niitä nähdään yleisesti eläintarhoissa niiden kestävyyden, aktiivisuuden, hyvän luonteen ja ihmismäisten ilmeiden ansiosta. Hyvissä olosuhteissa niiden elinikä voi ylittää 20–30 vuotta.

## Lajit
Marakatteihin kuuluu 19 lajia:

* Punahäntämarakatti eli ascaniusmarakatti (*Cercopithecus ascanius*)
* Mustaperämarakatti eli Campbellinmarakatti (*Cercopithecus campbelli*)
* Viiksimarakatti (*Cercopithecus cephus*)
* *[[Cercopithecus denti]]*
* Valkopartamarakatti eli Dianamarakatti (*Cercopithecus diana*)
* Punavatsamarakatti (*Cercopithecus erythrogaster*)
* Punakorvamarakatti (*Cercopithecus erythrotis*)
* Juovanaamamarakatti eli Hamlyninmarakatti (*Cercopithecus hamlyni*)
* *[[Cercopithecus lomamiensis]]*
* *[[Cercopithecus lowei]]*
* Sinimarakatti (*Cercopithecus mitis*)
* Guineanmarakatti eli Monamarakatti (*Cercopithecus mona*)
* Oranssiotsamarakatti eli Brazzanmarakatti (*Cercopithecus neglectus*)
* Valkokuonomarakatti eli Täplänenämarakatti (*Cercopithecus nictitans*)
* Lyhytkuonomarakatti eli Lyhytnenämarakatti (*Cercopithecus petaurista*)
* Töyhtömarakatti (*Cercopithecus pogonias*)
* *[[Cercopithecus roloway]]*
* Valkokorvamarakatti *[[Cercopithecus sclateri]]*
* Naamiomarakatti eli Wolfinmarakatti (*Cercopithecus wolfi*)

## Lähteet
A Trick of the Tail

__NOTOC__
**A Trick of the Tail** on brittiläisen rock-yhtyeen Genesiksen seitsemäs studioalbumi vuodelta 1976. *A Trick of the Tail* on ensimmäinen albumi jolla Phil Collins on päälaulaja. Albumin kappaleista tehtiin myös Genesiksen ensimmäiset musiikkivideot: *A Trick of the Tail*, *Ripples* ja *Robbery, Assault and Battery*.

Levyltä julkaistiin singlet *A Trick of the Tail* ja *Ripples*.

## Kappaleet
;A-puoli
# 
# 
# 
# 

;B-puoli
# 
# 
# 
# 

## Kokoonpano
* Phil Collins – laulu, taustalaulu, perkussiot, rummut
* Steve Hackett – sähkökitara, 12-kieliset kitarat
* Tony Banks – urut, syntetisaattorit, pianot, taustalaulu, 12-kielinen kitara, mellotron
* Mike Rutherford – bassokitara, 12-kielinen kitara, bassopedaalit

## Arvostelut
* AllMusic: 

## Lähteet

## Aiheesta muualla
* Silas, Petri: A Trick of the Tail. *Soundi* 4/2007.
Matti Viljanen (poliitikko)

**Matti Juhani Viljanen** (25. toukokuuta 1937 Lahti – 4. toukokuuta 2015 Lahti) oli suomalainen insinööri ja poliitikko. Viljanen toimi kansanedustajana kolme kautta vuosina 1979–1991 edustaen Hämeen läänin eteläistä vaalipiiriä ja kuului Kansallisen kokoomuksen eduskuntaryhmään. Ennen kansanedustajuuttaan hän toimi katsastusmiehenä ja Lahden katsastuskonttorin päällikkönä vuodesta 1969.

## Lähteet
Antillientikkanen

**Antillientikkanen** (*Nesoctites micromegas*) on Länsi-Intian saaristossa sijaitsevan Hispaniolan kotoperäinen tikka. Pääsaaren lisäksi se elää Gonâven saarella. Karl Jakob Sundevall kuvaili lajin holotyypin Hispaniolasta vuonna 1866.

## Lähteet
Tauno Pehkonen

**Tauno Kalevi Pehkonen** (27. heinäkuuta 1937 Joroinen – 12. heinäkuuta 2013 Joroinen) oli suomalainen poliitikko. Pehkonen toimi kansanedustajana vuosina 1995–1999 edustaen Mikkelin läänin vaalipiiriä ja kuului Kristillisen liiton eduskuntaryhmään.

## Lähteet
Kriminaalipolitiikka

**Kriminaalipolitiikka** tarkoittaa julkisia toimia, joilla pyritään takaamaan yhteiskuntajärjestys, kansalaisten turvallisuus ja yleinen oikeudenmukaisuus. Sen tavoitteena on vähentää rikollisuutta ja sen aiheuttamia haittoja.

Kriminaalipolitiikan ensisijaisena keinona on rikosten ennakkotorjunta ja ennaltaehkäisy. Muita alueita ovat oikeuslaitoksen oikeudenkäyttö, rangaistuskäytännöt ja rikosseuraamuslaitos. Kriminaalipolitiikan avulla ohjataan vankeus- ja sakkorangaistuksia, alaikäisten rikoksentekijöiden kohtelua ja rikosten uhrien asemaa.

## Lähteet

## Aiheesta muualla
* Yleistä kriminaalipolitiikasta  Oikeusministeriö.
Kuubanvihertikka

**Kuubanvihertikka** (*Xiphidiopicus percussus*) on Kuuban kotoperäinen tikka. Pääsaaren lisäksi nimialalaji elää myös Sabanan ja Camagüeysn saaristoissa, sekä alalaji *insulaepinorum* Isla de la Juventudilla, Cantiles Keysillä ja Jardines de la Reinalla. Coenraad Jacob Temminck kuvaili lajin holotyypin Kuubasta vuonna 1826.

## Lähteet
Mirosław Sajewicz

**Mirosław Sajewicz** (24. huhtikuuta 1956 Przemyśl – 29. tammikuuta 2016 Duszniki-Zdrój) oli puolalainen jalkapalloilija, joka edusti kotimaansa sarjavuosien (Łódź, Lublin, Radom, Mielec ja Bełchatów) jälkeen Suomessa oululaista OTP:tä.

Ensimmäisellä kaudella OTP pelasi I divisioonaa ja nousi silloiseen Mestaruussarjaan. Sajewiczin rooli oli keskeinen tässä nousussa. Samana vuonna OTP eteni Suomen Cupissa loppuotteluun ja loppuottelussa Mirosław Sajewicz teki oululaisille kolme maalia, kun OTP hävisi Kuusysille finaalissa 4–5. Seuraavan vuoden Mestaruussarjassa hän teki 9 maalia ja oli sarjan parhaita maalintekijöitä. Vielä vuonna 1990 hän toimi OTP:n silloisen Veikkausliigajoukkueen valmentajana.

Vuonna 2010 tehdyssä oululaisen Kaleva-sanomalehden arviossa oululaisten jalkapallojoukkueiden ulkomaalaisista vahvistuksista Sajewiczia pidettiin yhtenä parhaista kommentilla ”erinomainen kohdepelaaja, maalitykki”.

Hän kuoli 29. tammikuuta 2016 Duszniki-Zdrójissa.

## Lähteet
* Profiili 90minut.pl-sivustolla 
### Viitteet
Ashleigh McIvor

**Ashleigh McIvor** (s. 15. syyskuuta 1983 Vancouver, Brittiläinen Kolumbia) on kanadalainen freestylehiihtäjä. Hän voitti kultaa skicrossissa vuoden 2010 talviolympialaisissa. Hän on voittanut ski crossissa kultaa myös freestylehiihdon maailmanmestaruuskilpailuissa vuonna 2009.

Freestylehiihdon maailmancupissa hän kilpaili ensimmäisen kerran lokakuussa 2004, jonka jälkeen kisasi seuraavan kerran vasta tammikuussa 2008. Hän on voittanut yhden maailmancupin kisan ja sijoittunut yksitoista kertaa kolmen parhaan joukkoon.

## Lähteet
*
Ruskokirjotikka

**Ruskokirjotikka** (*Dendrocopos hyperythrus*) on aasialainen tikka. Sen esiintymisalue ulottuu Koillis-Pakistanista, Kashmirista ja Pohjois-Intiasta Nepaliin, Kiinaan ja Indokiinaan. Lajista tunnetaan neljä alalajia. Nicholas Aylward Vigors kuvaili lajin holotyypin Himalajan itärinteeltä vuonna 1831.

## Lähteet